**Irancy** estas franca komunumo, situanta en la departemento Yonne kaj en la regiono Burgonjo-Franĉkonteo.

Geografio
---------

Limoj de la komunumo
Irancy etendiĝas sur 11,98 kvadrataj kilometroj kaj havis 256 loĝantojn laŭ la lasta oficiala nombro de 2020, tiel ke la loka loĝdenso estas po 21,37 homoj laŭ kvadrata kilometro.

Historio
--------

Irancy
Pro la « y » - finaĵo supozeble la loko estis jam loĝata de gallo-romianoj. Romianoj verŝajne jam aprezis la montetojn por tie kulturi viton. Laŭ lokaj onidiroj pro sangaj tumultoj dum la Masakro de Sankta Bartolomeo, sango estus fluinta en la deklivaj stratetoj, kio klarigus la malbonaŭguran nomon de iuj vojoj, notinde la « strato de la mortintoj » en la okcidenta fino de la vilaĝo. Hugenotoj venĝocele estus nokte atakintaj la vilaĝon, mortigis multajn loĝantojn kaj prirabis la vilaĝon. Senvivajn korpojn ili estus ĵetintaj en putojn laŭ tiu « strato de la mortintoj ».

### Ĥolera pandemio

En 1832 ĥolera pandemio trafas la vilaĝon. Dum en ordinara jaro estis averaĝe 30 forpasoj, en 1832 97 homoj mortis, el kiuj 64 inter la 4a kaj 29a de majo. Mortis homoj el ĉiuj aĝoj de 6 monatoj ĝis 92 jaroj. En iuj familioj pluraj homoj mortis ĉu ambaŭ geedzoj, ĉu unu el la gepatroj kaj unu el la gefiloj. .

Administrado
------------

|  |
| --- |
| **Listo de la sinsekvaj urbestroj** |
| Periodo | Nomo | Partio | Funkcio |
|
| aprilo 2014 |  | Stéphan Podor |  |  |
| marto 2001 | 2014 | Gérard Briolland |  |  |
| *La tabelo estas ankoraŭ plenigenda.* |

Demografio
----------

Loĝantara evoluo  
(Fonto : INSEE)| 1921 | 1962 | 1968 | 1975 | 1982 | 1990 | 1999 | 2006 | 2009 | 2013 |
| --- | --- | --- | --- | --- | --- | --- | --- | --- | --- |
| 1 190 | 400 | 383 | 387 | 370 | 340 | 332 | 216 | 307 | 290 |
| La nombroj ekde la jaro 1962 estas sen duoblaj kontoj. |

Lokoj kaj monumentoj
--------------------

Preĝejo konstruita dum pluraj epokoj romana, renesanca, klasika, plurfoje difektita kaj riparita; nuntempe riparata. Ĝia akustiko estas rimarkinda, precipe por kmaermuziko.

Famuloj ligitaj al la komunumo
------------------------------

* Naskloko de Jacques-Germain Soufflot, arĥitekto de Panteono de Parizo, 22-an de julio 1713.
* Pentristo Georges Hosotte, fama eĉ ekster la kantono, li inspiriĝis de la belaj valozaj pejzaĝoj kaj pentris la ĉerizarbojn florantajn sur la montetoj ĉirkaŭ Irancy.
* Naskloko de René Lagrange, sindikata batalanto (1891-1946).

Ekonomio
--------

251 hektaroj de la komunumo estas klasifikitaj kiel limigita komunuma vinproduktejo *« Vignoble d'Irancy »* (vitejo de Irancy) de 6-a de novembro 1998. La vinoj *Palottes* aŭ *Mazelot* el Irancy estas tre aprezataj. Temas pri bone longe konservebla vino: la produkto de la plej favoraj jaroj povas konserviĝi 10 jarojn. La precipa vitospecio estas *Pinot noir* sed ankaŭ la vito el Irancy estas la sola en kiu oni uzas la antikvan vitospecion *Cezaro*.

Ĉerizkutivado ankaŭ longatempe okupis grandan parton el la kultiveblaj terenoj.

Vidu ankaŭ
----------

* Komunumoj de Yonne
* Kantono Vincelles

Notoj kaj referencoj
--------------------

1. ↑  La nombroj de la INSEE france
2. ↑  Archives départementales de l'Yonne: Registre 5 Mi 466/ 5 Arkivigite je 2015-06-02 per la retarkivo Wayback Machine pp 206 à 218
3. ↑  Irancy[*rompita ligilo*] sur la retejo de INSEE
4. ↑  fr:Romain (cépage)
5. ↑  Jacky Rigaux, « Perle rouge des vins de l'Yonne », *Bourgogne magazine*, nº 47,‎ 2016

Eksteraj ligiloj
----------------

* Kategorio Irancy en la Vikimedia Komunejo (Multrimedaj datumoj)

* La vinkulturistoj de Irancy
* Irancy sur la retejo de *Institut géographique national*

Vidu ankaŭ
----------